cyanic-selkie/wikianc huggingface dataset:
নোয়াখালী দাঙ্গা
তদন্ত কর্মকাণ্ড এবং তদন্তের ফলাফল প্রকাশ নিয়ে লুকোচুরি
বাংলার প্রাদেশিক সরকার এডওয়ার্ড সিম্পসন নামের এক অবসর প্রাপ্ত বিচারককে নোয়াখালী গনহত্যা তদন্তের ভার দেয়।কিন্তু সিম্পসনের জমা দেয়া রিপোর্ট প্রাদেশিক সরকার আটকে রাখে।নোয়াখালী যাবার আগে মহত্মা গান্ধী এই রিপোর্টের একটি কপি সোহ্‌রাওয়ার্দীর কাছে চান। সোহ্‌রাওয়ার্দী তাকে সে সময় রিপোর্ট দিতে সম্মতি জানিয়ে একটি পত্রও লেখেন।কিন্তু সরকারের সচিববৃন্দ এমন একটি রিপোর্ট গান্ধীজীকে দিতে আপত্তি তোলেন এবং সোহ্‌রাওয়ার্দীও রিপোর্ট দিতে অসম্মত হন।রিপোর্টের সামান্য সারাংশ সোহ্‌রাওয়ার্দীর সচিব মথুরের মাধ্যমে স্টেটম্যান পত্রিকার কাছে পাচার হয়ে যায়।স্টেটম্যানের সম্পাদক ওই রিপোর্ট থেকে স্পর্শকাতর বিষয় সমূহ বাদ দিয়ে ১৯৪৬ সালের ১৩ নভেম্বর একটি লেখা প্রকাশ করেন। ওই রিপোর্ট থেকে জানা যায় সিম্পসন প্রাদেশিক সরকারের কাছে নোয়াখালী গনহত্যা সুষ্ঠু তদন্তের জন্য অন্তত ৫০ জন সিনিয়র অফিসার কমপক্ষে ছয় মাসের জন্য চেয়েছিলেন।
ভারত বিভাজনের পূর্বমুহূর্তে নোয়াখালী দাঙ্গা
অক্টোবর মাসে এসে নোয়াখালীতে হিন্দু গনহত্যা এবং জোরপূর্বক ধর্মান্তকরনের মত ঘৃণ্য বর্বরতা মুসলিমরা বন্ধ করলেও অন্য আরও উপায়ে আর্ত হিন্দু জন গোষ্ঠীর উপর নির্যাতনের ষ্টীম রোলার চালানো তারা বন্ধ করেনি। এমনকি গান্ধীজীর নোয়াখালীতে অবস্থানকালেও তারা সমান বেগে নির্যাতন করে গিয়েছে।গান্ধীজীর নোয়াখালী ত্যাগের এক সপ্তাহ পরে ৯ মার্চে এ.ভি. থ্যাকার মুম্বাইতে ফিরে গিয়েছিলেন। তিনি তখনকার নোয়াখালী ও ত্রিপুরার(বর্তমানের কুমিল্লা) চরম অরাজকতা সম্পর্কে চাঁদপুর থেকে লিখেছিলেন।এমনকি দাঙ্গা সংগঠনের পরে পাঁচ মাস অতিক্রন্ত হয়ে গেলেও সেখানে আইনের শাসন প্রতিষ্ঠার নুন্যতম কোন লক্ষণ ছিল না। বরং দাঙ্গা পীড়িত এলাকা থেকে কিছু অস্থায়ী পুলিশ স্টেশন তুলে নিয়ে পরোক্ষ ভাবে দাঙ্গাকারীদের পুনরায় অরাজকতা সৃষ্টির উৎসাহই দেয়া হয়েছিল। ১৯ মার্চে মুসলিমরা বিভিন্ন জায়গাতে গোপন মিটিং করে এবং কোনভাবে টিকে থাকা হিন্দুদেরকে হত্যা ও ধর্ষণের হুমকি দিতে শুরু করে।এরই মাঝে ২৩ সেপ্টেম্বর,১৯৪৭ সালে দাঙ্গার খল নায়ক গোলাম সরোয়ার রামগঞ্জ পুলিশ স্টেশনের নিয়ন্ত্রণাধীন সোনাপুরে বিশাল জনসভার জন্য মুসলিমদেরকে আহ্বান করে। তারা সেদিনকে ‘পাকিস্তান দিবস’ হিসেবে উদ্‌যাপন করার সিদ্ধান্ত নেয়। সেদিন এলাকা জুড়ে সর্বাত্মক ধর্মঘট ডাকা হয়। হাজার হাজার মুসলিম বিভিন্ন গ্রাম থেকে সমাবেশস্থলে এসে জমা হতে পারে এজন্য গ্রামের বিভিন্ন হাটবাজারে ২০ মার্চে ঢোল পিটিয়ে জানিয়ে দেয়া হয়।মুসলিম সমাবেশের সংবাদ পেয়ে ভীত-সন্ত্রস্ত হিন্দুরা পুনরায় দাঙ্গার আশঙ্কায় তাদের ঘর-বাড়ি, আশ্রয়কেন্দ্র ছেড়ে পালাতে শুরু করেন। চৌমুহনী রেল স্টেশন হাজার হাজার হিন্দু নর-নারীতে পূর্ণ হয়ে ওঠে নিমেষের মধ্যে। গান্ধীজীর শান্তি মিশনের কর্মীরা পুলিশে জেলা সুপারিনটেণ্ডেট,অতিরিক্ত জেলা ম্যাজিস্ট্রেট এবং একজন মন্ত্রী আব্দুল গোফরানকে এই জনসভার অনুমতি না দেবার জন্য অনুরোধ করেন। কিন্তু জেলা পুলিশ সুপারিনটেণ্ডেট এই অনুরোধ গ্রাহ্য না করে বিবৃতি দেন এই জনসভা হবে এবং পুলিশ নিরাপত্তা বিধানের ব্যবস্থা গ্রহণ করবে। সাহায্য কর্মীরা এ বিষয়টি গান্ধীজী এবং হোসেন শহীদ সোহ্‌রাওয়ার্দী কে জানানোর ব্যবস্থা গ্রহণ করেন এবং জেলা পুলিশ  সুপারিনটেণ্ডেট নিকটে একটি আদেশ প্রেরনের ব্যবস্থা করেন যেখানে ২২ মার্চে পাবলিক প্লেসে সকল প্রকার জনসভা,মিছিল, স্লোগান নিষিদ্ধ করা হয়।কিন্তু ব্যক্তিগত স্থান যেমন মাদ্রাসা,মসজিদে জনসভার অনুমতি দেয়া হয়। রামগঞ্জ পুলিশ স্টেশনের দায়িত্বপ্রাপ্ত কর্মকর্তা রেহান আলী মতামত দেন,জনসভা হবে মসজিদ সংলগ্ন আমতলি মাঠে। ফলে সরকারী নির্দেশের লঙ্ঘন হবে না। মুসলিম লীগের নেতারা যে কোন মুল্যে এই জনসভা করার সিদ্ধান্ত নেয়। মুসলিম লীগ নেতা মুহাম্মদ এরশাদ এবং মুজিবর রহমান জনসভায় মন্ত্রী আব্দুল গোফরানকে একজন বক্তা হিসেবে আমন্ত্রণ করে। ২৩ মার্চ প্রায় ৪০০০-৫০০০ মুসলিম রামগঞ্জ থেকে কাজীরখিল পর্যন্ত মিছিল করতে করতে আসে এবং পুনরায় রামগঞ্জে ফিরে যায়। এসময় তারা বিভিন্ন স্লোগান দিতে থাকে এবং এভাবেই সমাবেশ স্থলে প্রবেশ করে। ওই সমাবেশে বক্তব্য দেবার সময়ে ইউনুস মিয়াঁ পণ্ডিত নামে একজন বক্তা হিন্দু সমাজের তীব্র সমালোচনা করে। সমালোচনায় সে হিন্দুদের ছুতমার্গ,পর্দা প্রথা না করা সহ বিভিন্ন বিষয় নিয়ে বিশদ্গার করে এবং হিন্দুদের সাথে সকল প্রকার সামাজিক-অর্থনৈতিক সম্পর্ক বর্জনের আহ্বান করে।
১৯৪৭ সালের ১৩ মে তারিখে চট্টগ্রাম বিভাগের বিভাগীয় কমিশনার উইলিয়াম ব্যারেট স্বরাষ্ট্র মন্ত্রনালয়ের অতিরিক্ত সচিব পি.ডি. মারটিনকে একটি গোপন নথি প্রেরণ করেন।সেখানে বলা ছিল, বাংলার প্রাদেশিক সরকার সুক্ষ ভাবে হিন্দু নির্যাতনে সহায়তা করছে। রিপোর্টে তিনি আরও উল্লেখ করেনঃ মুসলিমরা দল বেধে হিন্দুদের উপর আক্রমণ করে এবং হিন্দুদের মুল্যবান জিনিসপত্র লুট করে নিয়ে যায়। প্রায়ই পথিমধ্যে হিন্দুদের বাজার করে আনা মালামাল লুট করে নিয়ে যায় মুসলিমরা। হিন্দুদের নারকেল, সুপারি বাগান থেকে তারা জোর করে নারকেল সুপারি নিয়ে যায়। হিন্দু সম্প্রদায়ের বাড়ি-ঘর থেকে গবাদি পশু-পাখি লুট হয়ে যায়। হিন্দু দের বাড়ি ঘর থেকে লোহার টিন ও দামি কাঠের খিলান খুলে নিয়ে আসে। হিন্দুদের মালিকানায় থাকা সিনেমা হল গুলো তারা বন্ধ করে দেয়ার চেষ্টা করে।মুসলিমরা শতকরা ৫০ ভাগ তাঁত দাবী করে যেখানে প্রায় সকল তাঁতের মালিক যোগী সম্প্রদায়ের হিন্দু। হাট-বাজার থেকে সকল হিন্দু ব্যবসায়ী এবং দোকান মালিকদেরকে বের করে দেয়ার চেষ্টা করে মুসলিমরা। যে সকল হিন্দু পুনরায় তাদের লুটপাটকৃত ও ধ্বংসপ্রাপ্ত বাড়ি-ঘর পুনঃনির্মাণের চেষ্টা করছিল তাদেরকে এলাকা ছাড়ার হুমকি দেয়া হয়।হিন্দুদেরকে পুলিশ স্টেশনে যে কোন অভিযোগ প্রদানে বাধা দেয়া হত এবং যে সকল হিন্দু কোন অভিযোগ দায়ের করেছিল তাদেরকে সে গুলো উঠিয়ে নেয়ার জন্য মুসলিমরা হুমকি দিত। হিন্দু দম্প্রদায়ের নারী-পুরুষদেরকে মুসলিমরা প্রকাশ্যে মালাউন, কাফের প্রভৃতি অপমানসূচক নামে সম্বোধন করত মুসলিমরা।১৩ মে তারিখে রিপোর্ট করা হয় যে, ধর্মপুর গ্রামে মুসলিমরা এক হিন্দু গৃহবধুকে ধর্ষণকালে উদ্ধার করা হয়। ১৬ মে তারিখে এরকম আরও দু’জন হিন্দু নারীকে উদ্ধার করা হয়।
বিহার ও অন্যান্য স্থানের দাঙ্গা এবং ভারত বিভাজন
১৯৪৬ নোয়াখালীর দাঙ্গার প্রতিক্রিয়া হিসেবে বিহারে দাঙ্গার সুত্রপাত হয়। ৩০ অক্টোবর থেকে ৭ নভেম্বরের মধ্যকার সংগঠিত বিহার দাঙ্গার ফলে ভারত বিভাজন ত্বরান্বিত হয়। ২৫ থেকে ২৮ অক্টোবরের মধ্যে বিহারের ছাপরা এবং শরণ জেলায় দাঙ্গা ছড়িয়ে পরে। শীঘ্রই পাটনা, মুঙ্গের, ভাগলপুরে দাঙ্গা ছড়িয়ে পড়ে। ফলে সরকারের পক্ষে আইন শৃঙ্খলা পরিস্থিত স্বাভাবিক রাখা ক্রমেই কঠিন হয়ে ওঠে এবং ধর্মের ভিত্তিতে ভারত বিভাজন অবশ্যম্ভাবী হয়ে ওঠে। পরিকল্পিতভাবে সৃষ্ট দাঙ্গার নারকীয়তা-বীভৎসতা দেখে গান্ধী-নেহেরু তথা কংগ্রেস নেতৃত্ব জিন্নাহের নেতৃত্বে থাকা মুসলিম লীগের ভারত ভাগের দাবী মেনে নেন। ফলে ভারত বিভাগের মাধ্যমে ভারত ও পাকিস্তান নামে নতুন দুটি রাষ্ট্রের সৃষ্টি হয়।
নীলম জশবন্ত সিং
নীলম জসবন্ত সিং (জন্ম: ৮ জানুয়ারী ১৯৭১) একজন ভারতীয় ডিস্কাস নিক্ষেপকারী ক্রীড়াবীদ। তার ব্যক্তিগত সেরা থ্রো ৬৪,৫৫ মিটার - যা তিনি ২০০২ বুসান এশিয়ান গেমসে অর্জন করেছিলেন। ২০০৫ বিশ্ব চ্যাম্পিয়নশিপের সময় তিনি প্রতিযোগিতামূলক পরীক্ষায় নিষিদ্ধ উদ্দীপক পেমোলিনের জন্য পজিটিভ হয়েছিলেন।
আজিজুল হক (শায়খুল হাদিস)
আজিজুল হক (শায়খুল হাদিস নামে সমধিক পরিচিত ; ১৯১৯ – ৮ আগস্ট ২০১২ খ্রিস্টাব্দ; ১৩৩৭ – ১৯ রমজান ১৪৩৩ হিজরি) ছিলেন একজন বাংলাদেশি ইসলামি পণ্ডিত ও রাজনীতিবিদ। তিনি একাধারে হাদিসশাস্ত্র বিশারদ, অনুবাদক, শিক্ষাবিদ, চিন্তাবিদ, সংগঠক, বাগ্মী ও কবি ছিলেন। তিনি দীর্ঘ ৬৫ বছর হাদিসের পাঠদান করেন এবং প্রথম অনুবাদক হিসেবে সহীহ বুখারীর বঙ্গানুবাদ করেন। হাদিসশাস্ত্রে অগাধ পাণ্ডিত্যের জন্য উপমহাদেশের দ্বিতীয় আলেম হিসেবে তিনি ‘শায়খুল হাদিস’ উপাধি পেয়েছিলেন। তার কাছে শুধুমাত্র সহীহ বুখারী পড়েছেন এরকম ছাত্রের সংখ্যা ৫ সহস্রাধিক। ধারণা করা হয়, তিনি ছিলেন ঊনবিংশ শতাব্দীর শেষার্ধে বাংলাদেশের সবচেয়ে প্রভাবশালী ধর্মীয় ব্যক্তিত্ব।
ছাত্রজীবন থেকে ব্রিটিশ বিরোধী আন্দোলনের মাধ্যমে তিনি রাজনৈতিক কর্মকাণ্ডে সক্রিয় হন। তিনি তৎকালীন বাংলাদেশের আলেমদের একমাত্র রাজনৈতিক দল জমিয়তে উলামায়ে ইসলাম বাংলাদেশের আমীর ছিলেন। মুহাম্মদুল্লাহ হাফেজ্জী রাজনীতিতে সক্রিয় হওয়ার পর তিনি তার সমস্ত কর্মকাণ্ডের প্রধান মুখপাত্র ও বাংলাদেশ খেলাফত আন্দোলনের জ্যৈষ্ঠ নায়েবে আমীরের দায়িত্ব পালন করেন। হাফেজ্জীর মৃত্যুর পর তিনি বাংলাদেশ খেলাফত মজলিস প্রতিষ্ঠা করেন। তিনি প্রতিষ্ঠাকালীন সময় থেকে ইসলামী ঐক্যজোটের চেয়ারম্যান ছিলেন। ১৯৯৩ সালে বাবরি মসজিদ ধ্বংসের প্রতিবাদে তিনি অযোধ্যা অভিমুখে ৫ লক্ষ মানুষের এক ঐতিহাসিক লংমার্চে নেতৃত্ব দেন, যা বাংলাদেশের ইসলামি আন্দোলনের ইতিহাসে এক অভূতপূর্ব ঘটনা। এছাড়াও তিনি ফতোয়া বিরোধী রায়, কওমি মাদ্রাসার সরকারি স্বীকৃতি আদায় সহ বহু আন্দোলনে নেতৃত্ব প্রদান করেন এবং কারাবরণ করেন। তিনি প্রচলিত গণতান্ত্রিক ব্যবস্থার মাধ্যমে রাষ্ট্রে ইসলাম প্রতিষ্ঠা খুবই কঠিন মনে করতেন। তার দল বিভিন্ন নির্বাচনে অংশ নিলেও তিনি নিজে কোনোদিন প্রার্থী হননি। তার মতে খিলাফত রাষ্ট্রব্যবস্থাই হচ্ছে মানুষের মুক্তি ও মৌলিক অধিকার প্রতিষ্ঠার একমাত্র পন্থা। শেখ মুজিবুর রহমানের সাথে তার ঘনিষ্ঠতা ছিল। তিনি বাংলাদেশের স্বাধীনতা যুদ্ধের আগে পাকিস্তানি শাসকদের বিরুদ্ধে শেখ মুজিবকে অনুপ্রেরণা জুগিয়েছিলেন। বাংলাদেশের মার্কিন দূতাবাসের এক ফাঁসকৃত তারবার্তায় বলা হয়, শেখ হাসিনা শৈশবে খুব শ্রদ্ধার সাথে তার বই পড়তেন এবং ভক্ত ছিলেন।
তিনি বেফাকুল মাদারিসিল আরাবিয়া বাংলাদেশের সহ প্রতিষ্ঠাতা এবং প্রথম সাধারণ সম্পাদক। তার প্রতিষ্ঠিত মাদ্রাসা জামিয়া রাহমানিয়া আরাবিয়া, ঢাকা। এছাড়াও তিনি বিভিন্ন মাদ্রাসা ও ঢাকা বিশ্ববিদ্যালয়ে অতিথি অধ্যাপক হিসেবে ৩ বছর হাদিসশাস্ত্রে পাঠদান করেছেন। তিনি আল-আরাফাহ ইসলামী ব্যাংক লিমিটেডের শরিয়া বোর্ডের সভাপতি ছিলেন। জাতীয় ঈদগাহেও কয়েক বছর ইমামতি করেছেন। তার প্রতিষ্ঠিত পত্রিকার নাম মাসিক রাহমানী পয়গাম। দিওয়ানুল আজিজ তার একটি কাব্য সংকলন।
প্রারম্ভিক জীবন ও শিক্ষা
আজিজুল হক ১৯১৯ সালের জানুয়ারি মাসে ব্রিটিশ ভারতের ঢাকা জেলার মুন্সীগঞ্জ মহকুমার বিক্রমপুর পরগনাস্ত লৌহজং থানার ভিরিচ খাঁ গ্রামে জন্মগ্রহণ করেন। শৈশবে তার নাম রাখা হয় আয়াতুল হক। তার পিতার নাম এরশাদ আলী ও মাতা হাজেরা বেগম। পাঁচ বছর বয়সে মাতৃহারা হওয়ায় তিনি মাতুতালয়ে পালিত হন। তিন ভাই ও এক বােনের মাঝে তিনি কনিষ্ঠ। পাঁচ বছর বয়সে গ্রামের মসজিদের মক্তবে তার শিক্ষাজীবনের সূচনা। মসজিদের ইমাম আব্দুল মজিদের কাছে তিনি সকালবেলা কুরআন এবং বিকালবেলা মাতৃভাষা বাংলা রপ্ত করার জন্য আদর্শ লিপি পড়তেন। সাত বছর বয়সে তার পিতা তাকে ব্রাহ্মণবাড়িয়ার জামিয়া ইসলামিয়া ইউনুছিয়া মাদ্রাসায় শামসুল হক ফরিদপুরীর নিকট ইসলাম শিক্ষার জন্য নিয়ে যান, তখন ফরিদপুরী তার নাম আজিজুল হক রাখেন। এই নামেই তিনি সর্বাধিক প্রসিদ্ধি লাভ করেছেন। পরবর্তীতে তিনি জামিয়া হোসাইনিয়া আশরাফুল উলুম, বড় কাটরায় চলে আসেন। এই মাদ্রাসায় মিযান জামাতে (মাধ্যমিক শ্রেণি) ভর্তি হয়ে তিনি দাওরায়ে হাদিস (ইসলামিক শিক্ষায় স্নাতকোত্তর সমমান) পর্যন্ত অধ্যয়ন করেছিলেন। মাঝখানে তিনি দারুল উলুম দেওবন্দ যাওয়ার প্রস্তুতি নিয়েছিলেন কিন্তু শিক্ষক জাফর আহমদ উসমানির নির্দেশে তিনি যাত্রা বিরতি করেন। দাওরায়ে হাদিস সমাপ্ত করে ১৯৪২ সালে তিনি জামিয়া ইসলামিয়া তালিমুদ্দিন ডাভেলে চলে যান এবং শাব্বির আহমদ উসমানির নিকট সহীহ বুখারী পড়েন।
ভারতে যাওয়ার সময় সেখানখার শিক্ষকদের উদ্দেশ্যে ফরিদপুরী তাকে একটি চিঠি লিখে দিয়েছিলেন। চিঠির বিষয়বস্তু তার সম্পর্কে হলেও তিনি এ ব্যাপারে অবগত ছিলেন না। ডাভেল যাওয়ার পথে তিনি মাজাহির উলুম সাহারানপুরে যাত্রা বিরতি করেন। ডাভেলের তালিমুদ্দিন মাদ্রাসা রমজানের পর খুলবে বিধায় তিনি মাজাহির উলুমে এক মাস সময় কাটানোর সিদ্ধান্ত নেন। তখন মাজাহির উলুমের একজন প্রসিদ্ধ শিক্ষক ছিলেন শাহ আসাদুল্লাহ সাহারানপুরী। আসাদুল্লাহকে তিনি ফরিদপুরীর দেওয়া চিঠি হস্তগত করেন। চিঠি পড়ে তিনি ছাত্র আজিজুল হক সম্পর্কে অবগত হন এবং একমাস তার সান্নিধ্যে রাখেন। এরই মধ্যে আসাদুল্লাহর সাথে তার ছাত্র—শিক্ষক সম্পর্ক গড়ে উঠে। আসাদুল্লাহ তাকে হাদিসে মুসালসালাতের (এক প্রকার হাদিস) পাঠ দিয়েছিলেন।
অধ্যয়নের সময় শাব্বির আহমদ উসমানির ইচ্ছায় তিনি তার হাদিসের পাঠসমূহ লিপিবদ্ধ করেন। এই পাঠসমূহের পুনঃনিরীক্ষণ ও আরও একটি অনুলিপি তৈরি করার জন্য তিনি উসমানির বাড়িতে আরও এক বছর ছিলেন। উসমানির বাড়ি দারুল উলুম দেওবন্দের কাছে হওয়ায় তিনি দারুল উলুম দেওবন্দের দাওরায়ে তাফসিরে (উচ্চতর তাফসির শিক্ষা কোর্স) ভর্তি হয়ে যান। তৎকালীন তাফসির বিভাগের প্রধান ছিলেন ইদ্রিস কান্ধলভি। কান্ধলভি তাকে প্রতিদিন 'মতন' পড়ার জন্য মনোনীত করেন। তিনি ব্যক্তিগত উদ্যোগে যে তাফসির চর্চা করেছিলেন কান্ধলভির সংস্পর্শে তা পূর্ণতা লাভ করে। তিনি দাওরায়ে তাফসিরের ছাত্র হলেও সময় পেলে দাওরায়ে হাদিসে ক্লাস করতেন। এভাবে তিনি হুসাইন আহমদ মাদানির পাঠ গ্রহণের সুযােগ লাভ করেন।
তার উল্লেখযোগ্য শিক্ষকদের মধ্যে রয়েছেন—শাব্বির আহমদ উসমানি, জাফর আহমদ উসমানি, হুসাইন আহমদ মাদানি, শামসুল হক ফরিদপুরী, মুহাম্মদ ইদ্রিস কান্ধলভি, শাহ আসাদুল্লাহ সাহারানপুরী, মুহাম্মদুল্লাহ হাফেজ্জী, রফিক আহমদ কাশ্মীরি, আব্দুল আহাদ কাসেমি, সিরাজুল ইসলাম, আবদুল ওয়াহহাব পীরজী প্রমুখ। সুফিবাদে তিনি শামসুল হক ফরিদপুরী, মুহাম্মদুল্লাহ হাফেজ্জী ও মোয়াজ্জেম হোসেনের খলিফা।
কর্মজীবন
১৯৪২ সালে বড় কাটরা মাদ্রাসায় শিক্ষক হিসেবে যােগদানের মাধ্যমে তার কর্মজীবনের সূচনা হয়। পরবর্তীতে মুহাম্মদুল্লাহ হাফেজ্জী সহ অন্যান্যদের প্রচেষ্টায় ১৯৫২ সালে শামসুল হক ফরিদপুরী জামিয়া কুরআনিয়া আরাবিয়া লালবাগ প্রতিষ্ঠা করলে তিনিও সেখানে যােগদান করেন। ১৯৫৫ সালে সেখানে সহীহ বুখারীর পাঠদান শুরু করেন। ১৯৫২ সাল থেকে ১৯৮৬ সাল পর্যন্ত দীর্ঘসময় ধরে লালবাগ মাদ্রাসায় হাদিসের পাঠ দেওয়ার কারণে তাকে ‘শায়খুল হাদিস’ উপাধি দেওয়া হয়।
১৯৭১ সালে বাংলাদেশের স্বাধীনতা যুদ্ধের সময় কিছু অস্থিরতার কারণে লালবাগ মাদ্রাসার শিক্ষা কার্যক্রম কিছুদিনের জন্য বন্ধ থাকায় সে সময় তিনি জামিয়া ইসলামিয়া মাহমুদিয়া বরিশালে দুই বছর অধ্যাপনা করেন। একই সময়ে জামিয়া ইসলামিয়া আরাবিয়া, ইসলামপুরে খণ্ডকালীন শিক্ষক হিসেবে দায়িত্ব পালন করেন। এছাড়া হাফেজ্জীর প্রতিষ্ঠিত জামিয়া নূরিয়া ইসলামিয়ায় ১৯৮০ সালে দাওরায়ে হাদিস চালু করা হলে সেখানেও সহীহ বুখারী পড়ানাের জন্য শায়খুল হাদিস পদে দায়িত্ব পালন করেন। রাজনৈতিক মতপার্থক্যের কারণে ১৯৮৬ সালে লালবাগ ও নূরিয়া উভয় প্রতিষ্ঠানের অধ্যাপনা ছেড়ে দিতে হয়। একই বছরে তিনি ঢাকার মোহাম্মদপুরে জামিয়া মোহাম্মদিয়া আরাবিয়া নামে একটি মাদ্রাসা প্রতিষ্ঠা করেন এবং সহীহ বুখারীর পাঠদান আরম্ভ করেন। দুই বছর পর মােহাম্মদপুরের সাত গম্বুজ মসজিদ সংলগ্ন নিজস্ব জমিতে মাদ্রাসা স্থানান্তর করে জামিয়া রাহমানিয়া আরাবিয়া নামে কার্যক্রম চালু করেন। এটি ১৯৮৮ থেকে ২০১০ সাল পর্যন্ত তার শিক্ষকতার মূল কেন্দ্র ছিল।
বিংশ শতাব্দীর নব্বইয়ের দশক থেকে পাঠদানের শেষ বিশ বছর ছাত্রদের আগ্রহের প্রেক্ষিতে জামিয়া রাহমানিয়া ছাড়াও কতিপয় প্রতিষ্ঠানে সহীহ বুখারীর পাঠদান করতেন। তার মধ্যে রয়েছে—দারুস সালাম মিরপুর, জামিয়া শরইয়্যাহ মালিবাগ, জামিয়া ইসলামিয়া লালমাটিয়া, জামেউল উলুম মিরপুর-১৪, জামিয়া মুহাম্মাদিয়া ইসলামিয়া বনানী, জামিয়া নিজামিয়া দারুল উলুম বেতুয়া, দারুল উলুম দত্তপাড়া মাদ্রাসা, নরসিংদী, জামিয়া কুরআনিয়া মেরাজুল উলুম বৌয়াকুড় নরসিংদী, আল জামিয়াতুল ইসলামিয়া মদিনাতুল উলুম ব্যাংক কলোনী সাভার।
তিনি ১৯৭৮ সালের এপ্রিলে বেফাকুল মাদারিসিল আরাবিয়া বাংলাদেশ প্রতিষ্ঠায় গুরুত্বপূর্ণ ভূমিকা পালন করেন এবং বেফাকের প্রথম সাধারণ সম্পাদক হিসেবে দায়িত্ব গ্রহণ করেন। তিনি আমৃত্যু হুফফাজুল কুরআন ফাউন্ডেশনের প্রধান উপদেষ্টা ছিলেন। ১৯৭৯ সালে তিনি ঢাকা বিশ্ববিদ্যালয়ের ইসলামিক স্টাডিজ ও আরবি বিভাগে অতিথি অধ্যাপক হিসেবে যোগদান করে ৩ বছর সহীহ বুখারীর অধ্যাপনা করেন। এছাড়াও তিনি লালবাগ শাহী মসজিদ, মালিবাগ শাহী মসজিদ ও আজিমপুর স্টেট জামে মসজিদে খতিব হিসেবেও দায়িত্ব পালন করেছেন। তিনি কয়েক বছর জাতীয় ঈদগাহেও ইমামতি করেছেন। তিনি আল-আরাফাহ ইসলামী ব্যাংক লিমিটেডের শরিয়া বোর্ডের চেয়ারম্যান ছিলেন ২০০৬ সালে কওমি মাদ্রাসার সরকারি স্বীকৃতি আদায়ের লক্ষ্যে তিনি ঢাকার মুক্তাঙ্গণে অনশন কর্মসূচি পালন করেন।
তার কাছে শুধুমাত্র সহীহ বুখারী পড়েছেন এরকম ছাত্রদের সংখ্যা ৫ সহস্রাধিক। তার উল্লেখযোগ্য ছাত্রদের মধ্যে রয়েছেন—ফজলুল হক আমিনী, মুফতি মনসুরুল হক, হিফজুর রহমান, আবদুল হাই পাহাড়পুরী, মাহফুজুল হক, মামুনুল হক, দিলাওয়ার হােসাইন, রুহুল আমিন প্রমুখ।
জাফর আহমদ উসমানির মাধ্যমে তিনি আমিনুল ইসলামের বড় বােনের সাথে প্রথম বিবাহ বন্ধনে আবদ্ধ হন। তার মৃত্যুর পর তিনি বাগেরহাটের আলেম আজিজুর রহমানের ছােট কন্যাকে বিবাহ করেন। উভয় সংসারে তার ৫ ছেলে ও ৮ মেয়ে সহ মোট ১৩ সন্তান জন্মগ্রহণ করে।
রাজনৈতিক জীবন
ছাত্রজীবনে ব্রিটিশ বিরােধী আন্দোলন থেকে তিনি রাজনীতির সাথে যুক্ত হন। ব্রিটিশ বিরােধী আন্দোলনের পাশাপাশি মুসলমানদের জন্য পৃথক রাষ্ট্র গঠনের পক্ষে জনমত গঠনের চেষ্টা করতেন। শামসুল হক ফরিদপুরীর সঙ্গে তিনি বিভিন্ন মঞ্চে বক্তৃতা করেছেন। ১৯৪৭ সালে পাকিস্তান প্রতিষ্ঠার পর দেশের নেতৃবৃন্দ ইসলামের আদর্শ থেকে বিচ্যুত হয়ে পড়লে তিনি তাদের বিরুদ্ধে প্রতিবাদী ভূমিকা পালন করেন। ১৯৬৯ সালে তখনকার নেজামে ইসলাম পার্টির কর্মী হিসেবে তিনি দেশব্যাপী বিভিন্ন জনসভায় ভাষণ দিয়েছেন। ছয় দফা ঘোষিত হওয়ার পর বাংলাদেশের মানুষের অধিকার বিষয়ে শেখ মুজিবুর রহমানের সাথে তার দীর্ঘ বৈঠক হয়। সেই সময় শেখ মুজিব তার চিন্তাধারার প্রশংসা করেন। শামসুল হক ফরিদপুরীর শিষ্য হওয়ায় শেখ মুজিবুর রহমানের সাথে তার ঘনিষ্ঠতা ছিল। ১৯৭১ সালে বাংলাদেশের স্বাধীনতা যুদ্ধে অনেক ইসলামপন্থী পাকিস্তানের পক্ষে থাকলেও তিনি ছিলেন সম্পূর্ণ নিষ্ক্রিয়। স্বাধীনতা পরবর্তী ১৯৭৬ থেকে ১৯৮৪ সাল পর্যন্ত তিনি তৎকালীন বাংলাদেশের আলেম সমাজের একমাত্র রাজনৈতিক দল জমিয়তে উলামায়ে ইসলাম বাংলাদেশের আমিরের দায়িত্বে নিয়ােজিত ছিলেন। খেলাফত প্রতিষ্ঠার লক্ষ্যে ১৯৮১ সালে মুহাম্মদুল্লাহ হাফেজ্জী রাজনীতিতে আসলে তিনি তার ডান হাত হিসেবে কাজ করেন। তিনি বাংলাদেশ খেলাফত আন্দোলনের সিনিয়র নায়েবে আমীর এবং দলের সকল কর্মকান্ডে প্রধান মুখপাত্রের ভূমিকা পালন করেন।
১৯৮২ সালে তিনি বিশ্ব মুসলিম শান্তি ও ঐক্য প্রতিষ্ঠার লক্ষ্যে হাফেজ্জীর সাথে মধ্যপ্রাচ্য সফর করেন এবং শান্তি মিশনে হাফেজ্জীর প্রধান মুখপাত্রের দায়িত্ব পালন করেন। ইরান সফরকালে তিনি সেখানকার কেন্দ্রীয় জুমার নামাজে ইমামতির দায়িত্ব পান এবং মুসলিম বিশ্বের শান্তি, ঐক্য, সংহতি ও খেলাফাত প্রতিষ্ঠায় জিহাদের আহ্বান জানিয়ে আরবিতে দীর্ঘ ভাষণ দেন। ১৯৮৫ সালে তিনি লন্ডন মুসলিম ইনিস্টিটিউটের দাওয়াতে হাফেজ্জীর সফর সঙ্গী হিসেবে যুক্তরাজ্য গমন করেন এবং সারা বিশ্বের ইসলামি নেতৃবন্দের এক আন্তর্জাতিক মহাসমাবেশে হাফেজ্জীর পক্ষ থেকে ইসলামি খেলাফতের রূপরেখা নিয়ে ভাষণ দেন। লন্ডনের মুসলমানদের বিভিন্ন মসজিদে দাওয়াতে যেয়ে তিনি হাফেজ্জীর পক্ষ থেকে খেলাফত আন্দোলনের আহ্বান জানান ও শাখা গঠন করেন। হাফেজ্জীর সাথে তিনি আলেমসমাজকে রাজনীতিতে যুক্ত করার পেছনে গুরুত্বপূর্ণ ভূমিকা পালন করেছিলেন। ১৯৮৭ সালে প্রতিষ্ঠিত ইসলামী শাসনতন্ত্র আন্দোলনের তিনি অন্যতম রূপকার ও মুখপাত্র হিসেবে ভূমিকা পালন করেন। এসময়ে তিনি সামরিক শাসক এরশাদের বিরুদ্ধে ব্যাপক আন্দোলন গড়ে তােলেন এবং কারাবরণ করেন। ১৯৮৮ সালে সোভিয়েত ইউনিয়নের সাথে যুদ্ধরত আফগান মুজাহিদীনদের প্রবাসী সরকারের আমন্ত্রণে তিনি আফগানিস্তান ভ্রমণ করেন। ১৯৮৭ সালে হাফেজ্জীর মৃত্যুর পর ১৯৮৯ সালের ৮ ডিসেম্বর তিনি বাংলাদেশ খেলাফত মজলিস নামে নতুন রাজনৈতিক দল গঠন করেন। আমৃত্যু তিনি এই দলের আমীরের দায়িত্ব পালন করেছেন।
১৯৯১ সালের ৯ ফেব্রুয়ারি, জাতীয় সংসদ নির্বাচনের প্রাক্কালে তিনি ১৫টি রাজনৈতিক মূলনীতি ঘোষণা দিয়েছিলেন। তিনি ১৯৯১ সালে সমমনা কয়েকটি ইসলামি দলের সমন্বয়ে ইসলামী ঐক্যজোট গঠন করেন এবং জোটের সভাপতি অধিষ্ঠিত হন। তার নেতৃত্বে ইসলামি ঐক্যজোট ১৯৯১ সালে পঞ্চম জাতীয় সংসদ নির্বাচনে অংশ গ্রহণ করে ১টি আসনে জয়লাভ করে। ১৯৯২ সালে বাবরি মসজিদ ভাঙ্গার প্রতিবাদে ১৯৯৩ সালের ২–৪ জানুয়ারি অযোধ্যা অভিমুখে এক ঐতিহাসিক লংমার্চে নেতৃত্ব দেন। লংমার্চে পুলিশের গুলিতে দুজন মৃত্যুবরণ করেন। তার এই লংমার্চে ৫ লক্ষ মানুষ অংশগ্রহণ করেছিল। জাতীয় ও আন্তর্জাতিক মিডিয়ায় এই লংমার্চ ফলাও করে প্রচার করা হলে তিনি একজন মুজাহিদ আলেম হিসেবে খ্যাতি পান। লংমার্চ পরবর্তী সময়ে মদিনা সফরে গেলে তাকে লংমার্চের নেতা হিসেবে ব্যাপক সংবর্ধনা দেওয়া হয়। আরবের আলেম আব্দুল ফাত্তাহ আবু গুদ্দাহ তাকে ‘আল মুজাহিদুল কাবির’ আখ্যা দেন। বাবরি মসজিদ ভাঙ্গার পর নরসিংহ রাও বাংলাদেশ ভ্রমণে আসতে চাইলে তিনি নরসিংহকে অবাঞ্ছিত ঘােষণা করেন এবং বিমানবন্দর ঘেরাও কর্মসূচীর ডাক দেন। ফলে তৎকালীন সরকার ৯ এপ্রিল ১৯৯৩ তারিখে তাকে গ্রেফতার করে। এতে বিক্ষোভ হলে একই বছরের ৮ মে তিনি মুক্তি পান। বাবরি মসজিদ ভাঙ্গার পরদিন ৭ ডিসেম্বর ভারতীয় ক্রিকেট দল বাংলাদেশে খেলার সময় তিনি ভারত সরকারের বিরুদ্ধে প্রতিবাদ স্বরুপ খেলা চলবে না ঘােষণা দিলে কর্তৃপক্ষ খেলা বন্ধ করতে বাধ্য হয়। তিনি গঙ্গার পানি সংকট নিরসনে ১৯৯৪ সালে আন্দোলন গড়ে তােলেন।
মুহাম্মদ (স.)-কে নিয়ে অবমাননাকর মন্তব্যের প্রতিবাদে ১৯৯৬ সালে তার আহ্বানে দেশব্যাপী সর্বাত্মক হরতাল পালিত হয়। ১৯৯৬ সালের ১২ জুন তার নেতৃত্বে ইসলামী ঐক্যজোট ষষ্ঠ জাতীয় সংসদ নির্বাচনে অংশ গ্রহণ করে ১টি আসন লাভ করে। তিনি ১৯৯৯ সালে চার দলীয় জোটে অংশ গ্রহণ করেন। ২০০১ সালের ১ অক্টোবর চার দলীয় ঐক্যজোটের শরিক দল হিসেবে তার নেতৃত্বে ইসলামি ঐক্যজোট সপ্তম জাতীয় সংসদ নির্বাচনে অংশ গ্রহণ করে ৩টি আসনে বিজয়ী হয়। ১ জানুয়ারি ২০০১ তারিখে হাইকোর্ট থেকে ফতোয়া বিরােধী রায় প্রদান করা হলে এর প্রতিবাদে তিনি ব্যাপক আন্দোলন গড়ে তােলেন। তার নেতৃত্বে ২০০১ সালের ২ ফেব্রুয়ারি পল্টনে বিশাল সমাবেশ করা হয়। ৪ ফেব্রুয়ারি রংপুর থেকে সমাবেশ করে ফেরার পথে গ্রেফতার হন এবং ৪ মাস পর মুক্তি পান।
চার দলীয় জোট সরকার জয়লাভের পর থেকে ইসলামী ঐক্যজোটের একাংশের সাথে জোট সরকারের মতানৈক্য হয়। অভিযোগ ছিল, চার দলীয় জোট হলেও কার্যক্ষেত্রে তা চারদলের সরকার না হয়ে বিএনপি-জামায়াতের সরকারে রূপ নিয়েছে। তিনি জোট থেকে বের হয়ে যান। ২০০৬ সালের ২৩ ডিসেম্বর বাংলাদেশ খেলাফত মজলিসের সাথে আওয়ামী লীগের পাঁচ দফা সমঝোতা চুক্তি স্বাক্ষরিত হয়। এই পাঁচ দফা হল—
বামপন্থীদের চাপে আওয়ামী লীগ এই সমঝোতা চুক্তি থেকে সরে আসে। তারপর তিনি একলা চলো নীতি অবলম্বন করেন। বার্ধক্যজনিত কারণে তিনি রাজনৈতিক কর্মকাণ্ডে নিষ্ক্রিয় হয়ে পড়লে তার দলও দুর্বল হয়ে যায়।
সাহিত্যকর্ম
ছাত্রজীবন থেকে তিনি লেখালেখি শুরু করেন। নয় বছর বয়সে ‘আত তিবয়ান লি শরহিল মিযান’ নামে ফার্সি ভাষায় রচিত মিযান মুনশায়েবের একটি ব্যাখ্যাগ্রন্থ রচনা করেন। হাদিসশাস্ত্র পড়ার সময় হাদিসের দুই গুরুত্বপূর্ণ গ্রন্থ সহীহ বুখারী ও সুনান আত-তিরমিজীর ব্যাখ্যা লিখেন। সহীহ বুখারীর ব্যাখ্যাগ্রন্থ হিসেবে ফজলুল বারীর খ্যাতি রয়েছে। তিনি ডাভেলে পড়ার সময় এটি সংকলন করেছিলেন। তার অন্যান্য উল্লেখযোগ্য গ্রন্থসমূহের মধ্যে রয়েছে:
সহীহ বুখারীর বঙ্গানুবাদ
ইসলামি সাহিত্যে তার সবচেয়ে উল্লেখযোগ্য কাজ সহীহ বুখারীর বঙ্গানুবাদ। ৭ খণ্ডে প্রকাশিত এই গ্রন্থটি সর্বস্তরে গ্রহণযােগ্যতা লাভ করেছে। বর্তমানে তা ১০ খণ্ডে প্রকাশিত হয়। ১৯৫২ সালে তিনি গ্রন্থটির অনুবাদ সমাপ্ত করেন। তিনি গ্রন্থটির অনুবাদ করতে সময় নিয়েছেন ১৬ বছর। যার অধিকাংশই অনুবাদ করেছেন মুহাম্মদ (স.) এর রওজার পাশে। তিনিই সহীহ বুখারীর প্রথম ও স্বার্থক অনুবাদক। তার এই অনুবাদ গ্রন্থকে হাদিস শাস্ত্রের বিশ্বকোষ বলা হয়। এই গ্রন্থ সম্পর্কে পশ্চিমবঙ্গের শিশির দাস লিখেন, এই প্রিয়তম নবী সংকলন, রচনায় অপরিমিত সাহায্য নিয়েছি বাংলাদেশের ঢাকা থেকে প্রকাশিত মাওলানা আজিজুল হক সাহেব অনূদিত সাত খণ্ড বুখারী শরীফ থেকে। এ এক বিস্ময়কর মহাগ্রন্থ। মাওলানা আজিজুল হক সাহেব অনূদিত ব্যাখ্যা সমৃদ্ধ সাত খণ্ড বুখারী শরীফ মুসলমান শাস্ত্র ও এনসাইক্লোপিডিয়া বলা হয়। এই গ্রন্থের কাছে আমার ঋণ অপরিশােধ্য।
কাব্যচর্চা
তিনি আরবি, উর্দু ও ফার্সি ভাষায় বহু কবিতা রচনা করেছেন। তারানায়ে জামিয়া নামে তিনি একটি কবিতা রচনা করেন যা জামিয়া রাহমানিয়া আরাবিয়ার প্রতি আরবি বছরের শুরুতে সবক অনুষ্ঠানে পাঠ করা হত। তিনি আরবি সাহিত্যের মাকামাতে হারীরীর একটি ব্যাখ্যা লিখলেও বর্তমানে তা সংরক্ষিত নেই।
মৃত্যু ও উত্তরাধিকার
তার মৃত্যুর মাস খানিক পর, ২৭ সেপ্টেম্বর ‘আন্তর্জাতিক শায়খুল হাদিস কনফারেন্স’ অনুষ্ঠিত হয়। বাংলাদেশ খেলাফত মজলিসের উদ্যোগে আয়োজিত এ সম্মেলনে মুহাম্মদ নাঈম, এমাজউদ্দিন আহমদ, খন্দকার মোশাররফ হোসেন, সাদেক হোসেন খোকা, নূর হুসাইন কাসেমী, সৈয়দ রেজাউল করিম সহ দেশ-বিদেশের প্রমুখ ব্যক্তিবর্গ যোগদান করেন।
২০০৩ সালে তাকে গণসংবর্ধনা দেওয়া হয়। এ উপলক্ষে প্রকাশিত হয় ‘৫০ বছর পূর্তি উপলক্ষে গণসংবর্ধনা ও দস্তারবন্দী সম্মেলন স্মারক’। ২০১২ সালে মাসিক রাহমানী পয়গামের ‘শায়খুল হাদিস স্মরণ সংখ্যা’ প্রকাশিত হয়। ২০১৯ সালে ঢাকা বিশ্ববিদ্যালয়ে ‘হাদিস চর্চায় শায়খুল হাদিস আল্লামা আজিজুল হক ও মুফতি আমিমুল এহসানের অবদান’ শীর্ষক একটি এমফিল গবেষণা সম্পন্ন হয়। ১৩ নভেম্বর ২০২০ তারিখে ‘বরেণ্যদের চোখে শায়খুল হাদিস’ গ্রন্থের মোড়ক উন্মোচন করা হয়। তার অন্যান্য জীবনীগ্রন্থের মধ্যে রয়েছে ২০১২ সালে প্রকাশিত মুহাম্মদ এহসানুল হকের ‘ছেলে বেলায় শায়খুল হাদিস’ ও বাংলাদেশ কওমি কাউন্সিলের ''‘শায়খুল হাদিস আল্লামা আজিজুল হক রহ. এর বরকতময় জীবন ও কর্ম’।''
রজার টেলেমাচাস
রজার টেলেমাচাস (Roger Telemachus; জন্ম: ২৭ মার্চ, ১৯৭৩) স্টেলেনবস এলাকায় জন্মগ্রহণকারী সাবেক দক্ষিণ আফ্রিকান আন্তর্জাতিক ক্রিকেট তারকা। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। দক্ষিণ আফ্রিকার পক্ষে সমগ্র খেলোয়াড়ী জীবনে ৩৭টি একদিনের আন্তর্জাতিক ও তিনটি টুয়েন্টি২০ আন্তর্জাতিকে অংশগ্রহণ করেছেন তিনি। দলে তিনি মূলতঃ ডানহাতি ফাস্ট-মিডিয়াম বোলিংয়ে পারদর্শীতা দেখিয়েছেন। এছাড়াও নিচেরসারিতে ডানহাতে ব্যাটিং করতেন।
খেলোয়াড়ী জীবন
১২ মার্চ, ২০০৬ তারিখে ওয়ান্ডারার্সে অনুষ্ঠিত বিখ্যাত ৪৩৮-রানের খেলায়ও তিনি অংশগ্রহণ করেছিলেন। প্রতিপক্ষ অস্ট্রেলিয়ার বিপক্ষে ঐ খেলায় তিনি শীর্ষ দুই অস্ট্রেলীয় ব্যাটসম্যান অ্যাডাম গিলক্রিস্ট ও রিকি পন্টিংকে কট আউটের মাধ্যমে বিদায় করেছিলেন। খেলায় তার দল জয়ী হয়েছিল।
গেস্টেটনার ঈগলসের পক্ষে বর্তমানে খেলছেন। ২০০৬ সালের ইংরেজ গ্রীষ্মকালীন মৌসুমে হর্নচার্চ ক্রিকেট ক্লাবের পক্ষে খেললেও ব্যাপক অর্থে সফলতার মুখ দেখেননি।
ক্রিকেট বিশ্বকাপ
১৫ ফেব্রুয়ারি, ২০০৭ তারিখে ক্রিকেট বিশ্বকাপে দক্ষিণ আফ্রিকা দলের ১৫-সদস্যের তালিকা ঘোষণা করা হয়। গ্রেইম স্মিথের নেতৃত্বাধীন দক্ষিণ আফ্রিকা দলের অন্যতম সদস্য ছিলেন তিনি। ঐ প্রতিযোগিতায় তার দল সেমি-ফাইনাল পর্যন্ত উপনীত হয়েছিল। অস্ট্রেলিয়ার কাছে সাত উইকেটে পরাজিত হয়ে তার দল প্রতিযোগিতা থেকে বিদায় নেয়।
প্রফ এডওয়ার্ডস
রিচার্ড মার্টিন প্রফ এডওয়ার্ডস (Prof Edwards; জন্ম: ৩ জুন, ১৯৪০) বার্বাডোসের ক্রাইস্টচার্চ এলাকায় জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৬০-এর দশকের শেষদিকে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে বার্বাডোস দলের প্রতিনিধিত্ব করেন। দলে তিনি মূলতঃ ডানহাতে ফাস্ট বোলিং করতেন। এছাড়াও, ডানহাতে নিচেরসারিতে ব্যাটিং করতেন প্রফ এডওয়ার্ডস।
প্রথম-শ্রেণীর ক্রিকেট
বার্বাডোসভিত্তিক দ্য লজ স্কুলে পড়াশুনো করেন। বিদ্যালয় জীবন শেষে ১৯৬১-৬২ মৌসুম থেকে ১৯৬৯-৭০ মৌসুম পর্যন্ত বার্বাডোসের পক্ষে খেলেন। সব মিলিয়ে পূর্ণাঙ্গ খেলোয়াড়ী জীবনে ৩৫টি প্রথম-শ্রেণীর খেলায় অংশ নিয়েছিলেন প্রফ এডওয়ার্ডস। তন্মধ্যে, ১৯৬৬-৬৭ মৌসুমে লিওয়ার্ড আইল্যান্ডসের বিপক্ষে ৬/৪৫ সেরা বোলিং পরিসংখ্যান গড়েন।
১৯৬১-৬২ মৌসুম থেকে ১৯৬৯-৭০ মৌসুম পর্যন্ত প্রফ এডওয়ার্ডসের প্রথম-শ্রেণীর খেলোয়াড়ী জীবন চলমান ছিল।
আন্তর্জাতিক ক্রিকেট
ওয়েস হল ও চার্লি গ্রিফিথের ছত্রচ্ছায়ায় বোলিং কর্মে অগ্রসর হয়েছিলেন। অস্ট্রেলিয়ার শক্ত পিচে বেশ হিমশিম খান। অংশগ্রহণকৃত দুই টেস্টে ২৭৪ রান খরচায় মাত্র তিন উইকেট লাভ করেন। দূর্বল ফিল্ডিংয়ের কারণে তিনি অধিকতর সফলতা লাভ করতে পারেননি।
তবে, নিউজিল্যান্ড সফরে তুলনামূলকভাবে বেশ ভালো খেলা উপহার দিতে সক্ষম হন। প্রথম টেস্টে ১২৯ রান খরচায় ৬ ও দ্বিতীয় টেস্টে ১২৬ রান খরচায় ৭ উইকেট লাভ করেন। তন্মধ্যে, দ্বিতীয় টেস্টের প্রথম ইনিংসে ৫/৮৪ বোলিং পরিসংখ্যান গড়েছিলেন।
অবসর
আন্তর্জাতিক ক্রিকেট থেকে প্রত্যাখ্যাত হবার পরও বার্বাডোস ক্রিকেটের সাথে জড়িত ছিলেন। খেলোয়াড়ী জীবন থেকে অবসর গ্রহণের পর ব্রিজটাউনভিত্তিক কেনসিংটন ওভালের মাঠ কর্মকর্তার ভূমিকায় অবতীর্ণ হয়েছেন।
কল্যাঁ দাগবা
কল্যাঁ অবাজানিয়া দাগবা (, Colin Dagba; জন্ম: ৯ সেপ্টেম্বর ১৯৯৮; কল্যাঁ দাগবা নামে সুপরিচিত) হলেন একজন ফরাসি পেশাদার ফুটবল খেলোয়াড়। তিনি বর্তমানে ফ্রান্সের পেশাদার ফুটবল লীগের শীর্ষ স্তর লীগ ১-এর ক্লাব পারি সাঁ-জেরমাঁ এবং ফ্রান্স অনূর্ধ্ব-২১ দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় এবং ডান পার্শ্বীয় মধ্যমাঠের খেলোয়াড় হিসেবে খেলে থাকেন।
২০০৪–০৫ মৌসুমে, ফরাসি ফুটবল ক্লাব লিলেরের যুব পর্যায়ের হয়ে খেলার মাধ্যমে দাগবা ফুটবল জগতে প্রবেশ করেছেন এবং পরবর্তীকালে ইসবেরগুইস, লঁস এবং বুলনিয়ের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৫–১৬ মৌসুমে, ফরাসি ক্লাব বুলনিয় বি-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন; বুলনিয় বি-এর হয়ে তিনি ১৯ ম্যাচে অংশগ্রহণ করেছেন। একই মৌসুমে তিনি বুলনিয়ের মূল দলে অন্তর্ভুক্ত হয়েছেন। বুলনিয়ে মাত্র ১ মৌসুম অতিবাহিত করার পর পারি সাঁ-জেরমাঁ বি-এর সাথে চুক্তি স্বাক্ষর করেছেন, যেখানে তিনি ২৫ ম্যাচে অংশগ্রহণ করেছেন। ২০১৮–১৯ মৌসুমে, তিনি পারি সাঁ-জেরমাঁর মূল দলে অন্তর্ভুক্ত হয়েছেন।
২০১৯ সালে, দাগবা ফ্রান্স অনূর্ধ্ব-২১ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন। দলগতভাবে, দাগবা এপর্যন্ত ৬টি শিরোপা জয়লাভ করেছেন, যার সবগুলো পারি সাঁ-জেরমাঁর হয়ে জয়লাভ করেছেন।
প্রারম্ভিক জীবন
কল্যাঁ অবাজানিয়া দাগবা ১৯৯৮ সালের ৯ই সেপ্টেম্বর তারিখে ফ্রান্সের বেতুনে জন্মগ্রহণ করেছেন এবং সেখানেই তার শৈশব অতিবাহিত করেছেন। তার বাবা-মা ফরাসি এবং বেনিনীয় বংশোদ্ভূত।
ক্রয়ক্ষমতা সমতা
ক্রয়ক্ষমতা সমতা বা পারচেজিং পাওয়ার প্যারিটি (purchasing power parity), যা পিপিপি নামে সমধিক পরিচিত, আন্ত:দেশীয় মুদ্রার প্রকৃত ক্রয়ক্ষমতা পরিমাপের একটি জনপ্রিয় সূচক। এটি একটি তত্ত্বীয় পদ্ধতি, যার মাধ্যমে দুইটি ভিন্ন মুদ্রার দীর্ঘমেয়াদে বিনিময় হারের সাহায্যে তাদের ক্রয়ক্ষমতা পরিমাপ করা হয়। অর্থাৎ ক্রয়ক্ষমতা সমতার তত্ত্ব অনুযায়ী দুটি ভিন্ন মুদ্রার দীর্ঘমেয়াদী স্থায়ী বিনিময় হার-ই মূলত ঐ দুই মুদ্রার ক্রয় ক্ষমতার হার। ১৯১৮ খ্রিষ্টাব্দে সুইডেনের অর্থনীতিবিদ গুস্তাফ কাসেল এই তত্ত্বটি প্রচার করেন। এটি একটি পণ্যের একটি নির্দিষ্ট মূল্যমানের উপর ভিত্তি করে তৈরি করা হয়েছে। অর্থাৎ, কোনো নির্দিষ্ট আদর্শ বাজারে, কোনো নির্দিষ্ট পণ্যের একটিই মাত্র মূল্যমান থাকবে।
পারচেজিং পাওয়ার প্যারিটি একটি জনপ্রিয় অর্থনৈতিক সূচক, এবং যদিও আন্তর্জাতিক মুদ্রা তহবিল সহ বিভিন্ন গবেষণা সংস্থা দেশসমূহের তুলনাযোগ্য জাতীয় আয় পরিমাপের জন্য এই সূচকটি প্রায়শ: ব্যবহার করে থাকে, তবু এর সমর্থনে গবেষণালব্ধ ফলাফল আদৌ নিরঙ্কুশ নয়। গত প্রায় একশত বৎসরে এ তত্ত্বটি নিয়ে শত শত গবেষণা হলেও নিশ্চিত হওয়া যায় নি যে বাস্তবে এই তত্ত্বটি প্রমাণযোগ্য।
ব্যাখ্যা
যদি এক বাক্স পণ্যের মূল্য এক ডলার হয়, এবং ঐ একই পরিমাণ ও মানের পণ্যের মূল্য যদি পাউন্ড এককে এক পাউন্ড হয়, তবে ক্রয়ক্ষমতা সমতার বিনিময় হার হবে পাউন্ড/ডলার। যদি কোনো পণ্যের আঞ্চলিক বিনিময় হার তুল্য মুদ্রার মানের থেকে বেশি হয়, তবে কম বিনিময় হার বিশিষ্ট মুদ্রাটি বড় বিনিময় হার বিশিষ্ট মুদ্রার ওপর কর্তৃত্ব স্থাপন করে। উদাহরণস্বরূপ যদি ধরা হয়, যুক্তরাষ্ট্রে কোনো নির্দিষ্ট পরিমাণ পণ্য বা কমোডিটির মূল্য ডলার এককে ১,৫০০ ডলার, এবং ঐ একই পণ্যের মূল্য যুক্তরাজ্যে পাউন্ড এককে ১,০০০ পাউন্ড; তবে মুদ্রার ক্রয়ক্ষমতা হার হবে প্রতি পাউন্ডে (১৫০০/১০০০) = ১.৫ ডলার। এখন পণ্যটি বিনিময়ের সময় যদি মুদ্রাহার থাকে প্রতি পাউন্ডে ১.৮ ডলার, তবে আমরা বলে পারি ডলারের বিপরীতে পাউন্ডের মূল্যমান ২০% বেশি।
শার্ল-মিশেল দ্য লেপে
মঠাধ্যক্ষ শার্ল-মিশেল দ্য লেপে (Charles-Michel de l'Épée; আ-ধ্ব-ব: [ʃaʁlmiʃɛl dəlepe]; ২৪শে নভেম্বর ১৭১২, ভের্সাই- ২৩শে ডিসেম্বর ১৭৮৯, প্যারিস) ১৮শ শতকের ফ্রান্সের একজন পরহিতৈষী শিক্ষাবিদ ছিলেন। তিনি “বধিরদের পিতা” নামে পরিচিত।
শিক্ষাক্ষেত্রে অবদান
এপের আগে অন্যান্য বিভিন্ন দেশের শিক্ষাবিদেরা বধিরদের শিক্ষাদানের জন্য তাদের নিজস্ব ব্যবস্থা প্রয়োগ করলেও এপে-র প্রণীত ব্যবস্থাটি সবকিছু বদলে দেয়। তিনি বধিরদের মধ্যে স্বাভাবিকভাবে প্রচলিত ইশারার ভাষাকে একটি নিয়মাবদ্ধ ও রীতিসম্মত ভাষায় রূপান্তরিত করেন, যার মূলনীতিগুলি বিশ্বজনীনভাবে প্রয়োগ করা যায়।
২০১৮ ফিফা বিশ্বকাপে অংশগ্রহণকারী জাতীয় দলসমূহ
এই নিবন্ধটি হচ্ছে ২০১৮ সালের ১৪শে জুন হতে ১৫ই জুলাই পর্যন্ত রাশিয়ায় আয়োজিত ২০১৮ ফিফা বিশ্বকাপের জন্য নিশ্চিত জাতীয় ফুটবল দলের তালিকা। প্রত্যেক দলের জন্য ২০১৮ সালের ১৪ই মে তারিখের মধ্যে একটি ৩৫ সদস্যের প্রাথমিক দল ঘোষণা করা বাধ্যতামূলক, যার মধ্য হতে ২০১৮ সালের ৪ঠা জুনের মধ্যে ২৩ সদস্যের দল ঘোষণা করতে হবে। ইনজুরিতে আক্রান্ত কোন খেলোয়াড়ের বদলি খেলোয়াড় উক্ত দলের প্রথম বিশ্বকাপ খেলার ২৪ ঘণ্টা পূর্ব পর্যন্ত দলে অন্তর্ভুক্ত হতে পারবে।
মিশর
কোচ: এক্তর কুপার
২০১৮ সালের ১৩ই মে, মিশরের ২৯ সদস্যের প্রাথমিক দল ঘোষণা করা হয়। ৪ঠা জুন, চূড়ান্ত দল ঘোষণা করা হয়।
রাশিয়া
কোচ: স্তানিস্লাভ চেরচেসভ
২০১৮ সালের ১১ই মে, রাশিয়ার ২৮ সদস্যের প্রাথমিক দল ঘোষণা করা হয়। ১৪ই মে, আহত রুসলান কাম্বোলভের পরিবর্তে সার্জেই ইগনাশেভিচকে প্রাথমিক দলে অন্তর্ভুক্ত করা হয়। ৩রা জুন, চূড়ান্ত দল ঘোষণা করা হয়।
সৌদি আরব
কোচ: হুয়ান আন্তোনিও পিজ্জি
২০১৮ সালের ১৭ই মে, সৌদি আরবের ২৮ সদস্যের প্রাথমিক দল ঘোষণা করা হয়। ৪ঠা জুন, চূড়ান্ত দল ঘোষণা করা হয়।
উরুগুয়ে
কোচ: অস্কার তাভারেজ
২০১৮ সালের ১৫ই মে, উরুগুয়ের ২৬ সদস্যের প্রাথমিক দল ঘোষণা করা হয়। ২রা জুন, চূড়ান্ত দল ঘোষণা করা হয়।
ইরান
কোচ: কার্লোস কেয়রোজ
২০১৮ সালের ১৩ই মে, ইরানের ৩৫ সদস্যের প্রাথমিক দল ঘোষণা করা হয়। পরবর্তীতে ২০শে মে, ২৪ সদস্যের প্রাথমিক দল ঘোষণা করা হয়। ৪ঠা জুন, চূড়ান্ত দল ঘোষণা করা হয়।
মরক্কো
কোচ: এর্ভে রেনার্দ
পর্তুগাল
কোচ: ফের্নান্দো সান্তোস
২০১৮ সালের ১৪ই মে, পর্তুগালের ৩৫ সদস্যের প্রাথমিক দল ঘোষণা করা হয়। ১৭ই জুন, চূড়ান্ত দল ঘোষণা করা হয়।
স্পেন
কোচ: জুলেন লোপেতেগি
২০১৮ সালের ২১ই মে, স্পেনের ২৩ সদস্যের চূড়ান্ত দল ঘোষণা করা হয়।
অস্ট্রেলিয়া
কোচ: বের্ট ভান মারউইক
২০১৮ সালের ৬ই মে, অস্ট্রেলিয়ার ৩২ সদস্যের প্রাথমিক দল ঘোষণা করা হয়। পরবর্তীতে ১৪ই মে, ২৬ সদস্যের প্রাথমিক দল ঘোষণা করা হয়, ২৮শে মে, ১জন বর্ধিত করে ২৭ সদস্যের প্রাথমিক দল ঘোষণা করা হয়। ৩রা জুন, চূড়ান্ত দল ঘোষণা করা হয়।
ডেনমার্ক
কোচ: অগে হারেইদা
ফ্রান্স
কোচ: দিদিয়ে দেশঁ
সাল মিনেও
সালভাতোরে মিনেও জুনিয়র (১০ জানুয়ারি ১৯৩৯ - ১২ ফেব্রুয়ারি ১৯৭৬) ছিলেন একজন মার্কিন চলচ্চিত্র ও মঞ্চ অভিনেতা ও পরিচালক। মিনেও মূলত জেমস ডিনের সাথে রেবেল উইদাউট আ কজ (১৯৫৫) চলচ্চিত্রে জন "প্লেটো" ক্রফোর্ড চরিত্রে অভিনয়ের জন্য সুপরিচিত। তিনি দুইবার শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন, প্রথমটি রেবেল উইদাউট আ কজ চলচ্চিত্রের জন্য এবং দ্বিতীয়টি এক্সোডাস (১৯৬০) চলচ্চিত্রের জন্য। দ্বিতীয় চলচ্চিত্রটির জন্য তিনি সেরা চলচ্চিত্র পার্শ্ব অভিনেতা বিভাগে গোল্ডেন গ্লোব পুরস্কার অর্জন করেন। ১৯৫০-এর দশকের কিশোরদের প্রতিকৃত মিনেওর অভিনয় জীবন যৌবনেই সমাপ্তি ঘটে। ১৯৭৬ সালে তিনি খুন হন।
২০১৮ ফিফা বিশ্বকাপে অংশগ্রহণকারী জাতীয় দলসমূহ
ফ্রান্স
২০১৮ সালের ১৭ই মে, ফ্রান্সের ২৩ সদস্যের চূড়ান্ত দল ঘোষণা করা হয়।
সাল মিনেও
প্রারম্ভিক জীবন
মিনেও ১৯৩৯ সালের ১০ই জানুয়ারি নিউ ইয়র্ক সিটির দ্য ব্রংক্‌সে জন্মগ্রহণ করেন। তার পিতা সালভাতোরে মিনেও সিনিয়র ছিলেন একজন কফিন প্রস্তুতকারী ও মাতা জোসেফিন (জন্ম আলভিসি)। তিনি ইতালির সিসিলি বংশোদ্ভূত, তার পিতা ইতালিতে জন্মগ্রহণ করেছিলেন এবং মাতা ইতালীয় বংশোদ্ভূত, কিন্তু মার্কিন যুক্তরাষ্ট্রে জন্মগ্রহণ করেছিলেন। মিনেওর বোন সারিনা মিনেও একজন অভিনেত্রী এবং দুই ভাই মাইকেল ও ভিক্টর মিনেও অভিনেতা। তিনি কুইন্টানো স্কুল ফর ইয়ং প্রফেশনালসে পড়াশোনা করেন।
২০১৮ ফিফা বিশ্বকাপে অংশগ্রহণকারী জাতীয় দলসমূহ
পেরু
কোচ: রিকার্দো গারেকা
সাল মিনেও
প্রারম্ভিক জীবন
মিনেওর মাতা তাকে শৈশবেই নৃত্য ও অভিনয়ের স্কুলে ভর্তি করে দেন। তার প্রথম মঞ্চে কাজ ছিল টেনেসি উইলিয়ামসের নাটক দ্য রোজ ট্যাটু (১৯৫১)। তিনি ইউল ব্রাইনারের সাথে সঙ্গীতধর্মী নাটক দ্য কিং অ্যান্ড আই-এ যুবরাজ চরিত্রে অভিনয় করেছিলেন। ব্রাইনার মিনেওকে একজন অভিনেতা হিসেবে গড়ে ওঠতে সাহায্য করেছিলেন।
২০১৮ ফিফা বিশ্বকাপে অংশগ্রহণকারী জাতীয় দলসমূহ
পেরু
২০১৮ সালের ১৬ই মে, পেরুর ২৪ সদস্যের প্রাথমিক দল ঘোষণা করা হয়। ৪ঠা জুন, চূড়ান্ত দল ঘোষণা করা হয়। পরবর্তীতে ৩০শে মে, প্রাথমিকভাবে চূড়ান্ত দল ঘোষণা করা হয়, কিন্তু পাওলো গেরেরোর ওপর থেকে নিষেধাজ্ঞা প্রত্যাহারের পর ৩১ মে, পুনরায় ২৪ সদস্যের প্রাথমিক দল ঘোষণা করা হয়। অবশেষে ৪ঠা জুন, চূড়ান্ত দল ঘোষণা করা হয়।
সাল মিনেও
কর্মজীবন
মিনেও রেবেল উইদাউট আ কজ (১৯৫৫) চলচ্চিত্রে জন "প্লেটো" ক্রফোর্ড চরিত্রে অভিনয়ের মধ্য দিয়ে অভিনেতা হিসেবে সকলের নজর কাড়েন। জেমস ডিনের সাথে অনুভূতিপ্রবণ কিশোর চরিত্রে তার কাজের জন্য তিনি বিপুল প্রশংসিত হন। তার এই কাজের জন্য তিনি শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন এবং তার জনপ্রিয়তা বৃদ্ধি পায়। মিনেও জীবনীকার পল জেফার্স লিখেন মিনেও তরুণী ভক্তদের নিকট থেকে হাজার হাজার চিঠি পেয়েছিলেন এবং জনসম্মুখে আসলে তারা তাকে ঘিরে ধরত। তিনি আরও লিখেন, "তিনি হলিউড ও নিউ ইয়র্ক সিটির সবচেয়ে সুন্দরী নারীদের সাথে ডেট করেছেন।"
২০১৮ ফিফা বিশ্বকাপে অংশগ্রহণকারী জাতীয় দলসমূহ
আর্জেন্টিনা
২০১৮ সালের ১৪ই মে, আর্জেন্টিনার ৩৫ সদস্যের প্রাথমিক দল ঘোষণা করা হয়। ২১শে মে, চূড়ান্ত দল ঘোষণা করা হয়। ২৩শে মে, আহত সার্হিও রোমেরোর পরিবর্তে নাউয়েল গুজমান এবং ৯ই জুন, আহত মানুয়েল লানজিনির পরিবর্তে এনজো পেরেজ চূড়ান্ত দলে অন্তর্ভুক্ত হন।
সাল মিনেও
কর্মজীবন
তিনি ১৯৬০ সালে অটো প্রেমিঞ্জারের এক্সোডাস চলচ্চিত্রে একজন ইহুদি অভিবাসী চরিত্রে অভিনয়ের জন্য সেরা চলচ্চিত্র পার্শ্ব অভিনেতা বিভাগে গোল্ডেন গ্লোব পুরস্কার অর্জন করেন এবং তার দ্বিতীয় একাডেমি পুরস্কারের মনোনয়ন লাভ করেন।
২০১৮ ফিফা বিশ্বকাপে অংশগ্রহণকারী জাতীয় দলসমূহ
ক্রোয়েশিয়া
কোচ: জাৎকো দালিচ
২০১৮ সালের ১৪ই মে, ক্রোয়েশিয়ার ৩২ সদস্যের প্রাথমিক দল ঘোষণা করা হয়। পরবর্তীতে ২১শে মে, ২৪ সদস্যের প্রাথমিক দল ঘোষণা করা হয়। ৪ঠা জুন, চূড়ান্ত দল ঘোষণা করা হয়।
আইসল্যান্ড
কোচ: হেইমির হাৎলগ্রিমসন
২০১৮ সালের ১১ই মে, আইসল্যান্ডের ২৩ সদস্যের চূড়ান্ত দল ঘোষণা করা হয়।
নাইজেরিয়া
কোচ: গের্নোট রোয়ার
২০১৮ সালের ১৪ই মে, নাইজেরিয়ার ৩০ সদস্যের প্রাথমিক দল ঘোষণা করা হয়। আহত মোসেস সিমনকে অপসারণ করে ২৭শে মে, ২৯ সদস্যের প্রাথমিক দল ঘোষণা করা হয়। পরবর্তীতে ৩০শে মে ২৫ সদস্যের প্রাথমিক দল ঘোষণা করা হয়। অবশেষে ৪ঠা জুন, চূড়ান্ত দল ঘোষণা করা হয়।
ব্রাজিল
কোচ: তিতে
২০১৮ সালের ১৪ই মে, ব্রাজিলের ২৩ সদস্যের চূড়ান্ত দল ঘোষণা করা হয়।
কোস্টা রিকা
কোচ: অস্কার রামিরেজ
২০১৮ সালের ১৪ই মে, কোস্টা রিকার ২৩ সদস্যের চূড়ান্ত দল ঘোষণা করা হয়।
সার্বিয়া
কোচ: ম্লাদেন ক্রাস্তায়িচ
সুইজারল্যান্ড
কোচ: ভ্লাদিমির পেটকোভিচ
২০১৮ সালের ২৫শে মে, সুইজারল্যান্ডের ২৬ সদস্যের প্রাথমিক দল ঘোষণা করা হয়। ৪ঠা জুন, চূড়ান্ত দল ঘোষণা করা হয়।
জার্মানি
কোচ: ইওয়াখিম ল্যোভ
২০১৮ সালের ১৫ই মে, জার্মানির ২৭ সদস্যের প্রাথমিক দল ঘোষণা করা হয়। ৪ঠা জুন, চূড়ান্ত দল ঘোষণা করা হয়।
মেক্সিকো
কোচ: হুয়ান কার্লোস ওসোরিও
২০১৮ সালের ১৪ই মে, মেক্সিকোর ২৮ সদস্যের প্রাথমিক দল ঘোষণা করা হয়। পরবর্তীতে ২৩শে মে, আহত নেস্তর আরাউহোর অপসারনের পর ২৭ সদস্যের প্রাথমিক দল ঘোষণা করা হয়, অতঃপর ২রা জুন, ২৩ সদস্যের প্রাথমিক দল ঘোষণা করা হয়। সর্বশেষে ৪ঠা জুন, চূড়ান্ত দল ঘোষণা করা হয়।
দক্ষিণ কোরিয়া
কোচ: শিন তে-ইয়ুং
২০১৮ সালের ১৪ই মে, দক্ষিণ কোরিয়ার ২৮ সদস্যের প্রাথমিক দল ঘোষণা করা হয়। ৪ঠা জুন, চূড়ান্ত দল ঘোষণা করা হয়। পরবর্তীতে ২২শে মে, আহত কুন চাং-হুন এবং লি কেন-হোর অপসারণের পর ২৬ সদস্যের প্রাথমিক দল ঘোষণা করা হয়। ২রা জুন, চূড়ান্ত দল ঘোষণা করা হয়।
সুইডেন
কোচ: ইয়ানে আন্দেরসন
২০১৮ সালের ১৫ই মে, সুইডেনের ২৩ সদস্যের চূড়ান্ত দল ঘোষণা করা হয়।
বেলজিয়াম
কোচ: রবের্তো মার্তিনেস
২০১৮ সালের ২১ই মে, বেলজিয়ামের ২৮ সদস্যের প্রাথমিক দল ঘোষণা করা হয়। ৪ঠা জুন, চূড়ান্ত দল ঘোষণা করা হয়।
ইংল্যান্ড
কোচ: গ্যারেথ সাউথগেট
২০১৮ সালের ১৬ই মে, ইংল্যান্ডের ২৩ সদস্যের চূড়ান্ত দল ঘোষণা করা হয়।
পানামা
কোচ: এর্নান দারিও গোমেজ
২০১৮ সালের ১৪ই মে, পানামার ৩৫ সদস্যের প্রাথমিক দল ঘোষণা করা হয়। ৩০শে মে, চূড়ান্ত দল ঘোষণা করা হয়। ৬ই জুন, আহত আলবের্তো মেদিনার পরিবর্তে রিকার্দো আভিলা চূড়ান্ত দলে অন্তর্ভুক্ত হয়।
তিউনিসিয়া
কোচ: নাবিল মালুল
২০১৮ সালের ১৪ই মে, তিউনিসিয়ার ২৯ সদস্যের প্রাথমিক দল ঘোষণা করা হয়। ২রা জুন, চূড়ান্ত দল ঘোষণা করা হয়।
কলম্বিয়া
কোচ: হোসে পেকেরমান
২০১৮ সালের ১৪ই মে, কলম্বিয়ার ৩৫ সদস্যের প্রাথমিক দল ঘোষণা করা হয়। ৪ঠা জুন, চূড়ান্ত দল ঘোষণা করা হয়।
জাপান
কোচ: আকিরা নিশিনো
২০১৮ সালের ১৮ই মে, জাপানের ২৭ সদস্যের প্রাথমিক দল ঘোষণা করা হয়। ৩১শে মে, চূড়ান্ত দল ঘোষণা করা হয়।
পোল্যান্ড
কোচ: আদাম নাওয়াওকা
২০১৮ সালের ১১ই মে, পোল্যান্ডের ৩৫ সদস্যের প্রাথমিক দল ঘোষণা করা হয়। পরবর্তীতে ১৮ই মে, প্রাথমিক দল ৩২ জনে হ্রাস করা হয়। ৪ঠা জুন, চূড়ান্ত দল ঘোষণা করা হয়।
সেনেগাল
কোচ: আলিউ সিসে
২০১৮ সালের ১৭ই মে, সেনেগালের ২৩ সদস্যের চূড়ান্ত দল ঘোষণা করা হয়।
দেশ অনুযায়ী কোচ
গাঢ় চিহ্নিত কোচেরা তাদের নিজের দেশকে প্রতিনিধিত্ব করছেন।
বিজয় মেহরা
বিজয় লক্ষ্মণ মেহরা (विजय मेहरा; জন্ম: ১২ মার্চ, ১৯৩৮ - মৃত্যু: ২৫ আগস্ট, ২০০৬) তৎকালীন ব্রিটিশ ভারতের পাঞ্জাবের অমৃতসর এলাকায় জন্মগ্রহণকারী ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৫৫ থেকে ১৯৬৪ সময়কালে ভারতের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ভারতীয় ক্রিকেটে দিল্লি, পূর্ব পাঞ্জাব ও রেলওয়েজ দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে বোলিংয়ে পারদর্শী ছিলেন বিজয় মেহরা।
প্রথম-শ্রেণীর ক্রিকেট
১৯৫৩-৫৪ মৌসুম থেকে ১৯৭০-৭১ মৌসুম পর্যন্ত বিজয় মেহরা’র প্রথম-শ্রেণীর খেলোয়াড়ী জীবন চলমান ছিল। কিছুটা মজবুত গড়নের অধিকারী ছিলেন ও ডানহাতি ব্যাটসম্যান হিসেবে মাঠে নামতেন।
টেস্টের তুলনায় রঞ্জী ট্রফিতে বিজয় মেহরা বেশ ভালো খেলা উপহার দিয়েছিলেন। দশটি শতরানের ইনিংস সহযোগে ৩৭.৯০ গড়ে ৩,২২২ রান তুলতে পেরেছিলেন। দুই দশকের অধিক সময় নিয়ে প্রথম-শ্রেণীর ক্রিকেটে তার পদচারণ ছিল। এ পর্যায়ে তেরোটি শতরানের ইনিংসসহ ৩৪.৩৬ গড়ে ৫,৬৩৬ রান সংগ্রহ করেন।
আন্তর্জাতিক ক্রিকেট
সমগ্র খেলোয়াড়ী জীবনে আটটিমাত্র টেস্টে অংশগ্রহণ করেছেন বিজয় মেহরা। ২ ডিসেম্বর, ১৯৫৫ তারিখে মুম্বইয়ে সফরকারী নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। ২১ জানুয়ারি, ১৯৬৪ তারিখে একই মাঠে সফরকারী ইংল্যান্ড দলের বিপক্ষে সর্বশেষ টেস্টে অংশ নেন তিনি।
টেস্ট অভিষেককালীন তার বয়স ছিল ১৭ বছর ২৬৫ দিন। ফলশ্রুতিতে, তিনি তৎকালীন ভারতীয় ক্রিকেটের ইতিহাসের সর্বকনিষ্ঠ টেস্ট ক্রিকেটারের মর্যাদাপ্রাপ্ত হন। পরবর্তীকালে, ১৯৮২-৮৩ মৌসুমে মনিন্দর সিং তার এ রেকর্ড ভঙ্গ করেন। অভিষেক খেলায় মাত্র ১০ রান তুলতে সমর্থ হন। পরবর্তীতে, নতুন দিল্লিতে অনুষ্ঠিত টেস্টে ৩২ রান করেন। এ পর্যায়ে নরি কন্ট্রাক্টরের সাথে উদ্বোধনী জুটিতে ৬৮ রান সংগ্রহ করেন।
ইংল্যান্ডের মুখোমুখি
এরপর তাকে দলের বাইরে রাখা হয়। দীর্ঘ ছয় বল পর পুনরায় তাকে জাতীয় দলে খেলার জন্যে আমন্ত্রণ জানানো হয়। ১৯৬১-৬২ মৌসুমে ইংল্যান্ড দল ভারত গমন করে। কলকাতা টেস্টে আবারও তিনি ব্যাটিং উদ্বোধনে নেমে সাহসী ভূমিকা পালন করে ৬২ রান তুলেন। এ পর্যায়ে সকালের শুরুতেই ডানহাতের বৃদ্ধাঙ্গুলীতে আঘাত পান। এ আঘাতের ফলে, দ্বিতীয় ইনিংসে তাকে ১১ নম্বরে মাঠে নামতে হয়। এছাড়াও, পরের টেস্টে অংশগ্রহণ করা থেকে নিজেকে বিরত রাখেন।
১৯৬২ সালে দলের সাথে ওয়েস্ট ইন্ডিজ গমন করেন। সেখানে তিন টেস্টে অংশগ্রহণ করেন। তন্মধ্যে, পোর্ট অব স্পেনে সিরিজের চতুর্থ টেস্টে নিজস্ব সেরা ৬২ রান তুলেন। এ পর্যায়ে সেলিম দুরাণী’র সাথে দ্বিতীয় উইকেট জুটিতে ১৪৪ রান যুক্ত করেন।
অবসর
ক্রিকেট খেলা থেকে অবসর গ্রহণের পর প্রশাসনে জড়িয়ে পড়েন। জীবনের শেষ দিনগুলোয় ডিডিসিএ প্রশাসনে যুক্ত হন। পাশাপাশি জাতীয় দল নির্বাচকমণ্ডলীর সদস্য হন।
ব্যক্তিগত জীবনে বিবাহিত ছিলেন তিনি। তার সন্তান অজয় মেহরা ঘরোয়া প্রথম-শ্রেণীর ক্রিকেটে পাঞ্জাব ও রাজস্থান দলের পক্ষে ১৯৯০-এর দশকে খেলেছেন। ২৫ আগস্ট, ২০০৬ তারিখে ৬৮ বছর বয়সে নতুন দিল্লি এলাকায় হৃদযন্ত্রক্রীয়ায় আক্রান্ত হয়ে বিজয় মেহরা’র দেহাবসান ঘটে।
রামেশ্বরপুর ইউনিয়ন
রামেশ্বরপুর ইউনিয়ন বাংলাদেশের বগুড়া জেলার গাবতলী উপজেলার একটি ইউনিয়ন।
অবস্থান
ইউনিয়নটি উপজেলা সদর থেকে ১০কিলোমিটার দূরে অবস্থিত।
আয়তন
এই ইউনিয়নের মোট আয়তন ১৭.৫১ বর্গকিলোমিটার।
ইতিহাস
ইউনিয়নের আওতাভুক্ত রামেশ্বপুর গ্রামের নামানুসারে এই ইউনিয়নের নাম রামেশ্বরপুর রাখা হয়।
জনসংখ্যা
এই ইউনিয়নের মোট জনসংখ্যা ৩২,৪৮৮ জন।
প্রশাসনিক কাঠামো
এই ইউনিয়ন ১৪টি গ্রাম ও ৮টি মৌজা নিয়ে গঠিত।
শিক্ষা ব্যবস্থা
এই ইউনিয়নের সাক্ষরতার হার ২১.৬%।
জনপ্রতিনিধি
ইউনিয়নের বর্তমান চেয়ারম্যান রফি নেওয়াজ খান।
ধর্মীয় উপাসনালয়
এই ইউনিয়নে ৪৭টি মসজিদ, ৯ টি মন্দির ও ২৫টি ঈদগাহ রয়েছে।
সাতুরিয়া ইউনিয়ন
সাতুরিয়া বাংলাদেশের ঝালকাঠি জেলার অন্তর্গত রাজাপুর উপজেলার একটি ইউনিয়ন।
আয়তন
সাতুরিয়া ইউনিয়নের আয়তন ৬,১৩৭ একর।
প্রশাসনিক কাঠামো
সাতুরিয়া ইউনিয়ন রাজাপুর উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম রাজাপুর থানার আওতাধীন। এটি জাতীয় সংসদের ১২৫নং নির্বাচনী এলাকা ঝালকাঠি-১ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী সাতুরিয়া ইউনিয়নের মোট জনসংখ্যা ১৭,৭৭৭ জন। এর মধ্যে পুরুষ ৮,৫১০ জন এবং মহিলা ৯,২৬৭ জন। মোট পরিবার ৪,২১৫টি।
শিক্ষা
২০১১ সালের আদমশুমারি অনুযায়ী সাতুরিয়া ইউনিয়নের সাক্ষরতার হার ৬৬%।
টিলবারি বিদ্যুৎ কেন্দ্র
টিলবারি বিদ্যুৎ কেন্দ্র এসেক্সের টিলবারিতে টেমস নদীর উত্তর তীরে দুটি তাপ বিদ্যুৎ কেন্দ্র নিয়ে গঠিত ছিল। ১৯৯৯ সালে ধ্বংস হওয়ার আগে ৩৬০ মেগাওয়াটের কয়লা- এবং তেল চালিত টিলবারি এ পাওয়ার স্টেশনটি ১৯৫৬ সাল থেকে ১৯৮১ সাল পর্যন্ত পরিচালিত হয়। ১৯৬৭ থেকে ২০১৩ সালের মধ্যে ১,৪২৪ মেগাওয়াট ক্ষমতা সম্পর্ণ টিলবারি বি পাওয়ার স্টেশনটি পরিচালিত হয় এবং জ্বালানী হিসাবে বিদ্যুৎ কেন্দ্রকে কয়লার পাশাপাশি তেল সহ-ফায়ারিং ও ২০১১ সাল থেকে বায়োমাস ব্যবহার করা হয়। টিলবারি বি ২০১৬-১৯ সালে ভেঙে ফেলা হয়। ২০১৩ সাল থেকে টিলবারিতে আরও তিনটি বিদ্যুৎ কেন্দ্র প্রস্তাব বা নির্মাণ করা হয়।
বি স্টেশন
সিইজিবি ১৯৬১ সালে ১,৪৪৪ মেগাওয়াট ক্ষমতার বৃহত্তর টিলবারি বি স্টেশন নির্মাণ শুরু করে। এটি ১৯৮৮ সালে চালু হয়। ১৯৯০ সালে বিদ্যুৎ শিল্পের বেসরকারীকরণের জন্য এটি ন্যাশনাল পাওয়ারকে অর্পণ করা হয় এবং পরে এটি আরডব্লিউই এনপওয়ার দ্বারা পরিচালিত হয়।
বায়োমাসে রূপান্তর
জুলাই ২০১৩ সালে আরডব্লিউই এনপওয়ার ঘোষণা করে যে কেন্দ্রটিকে রূপান্তর করা এবং অর্থায়নে অসুবিধার কারণে তারা রূপান্তরটি বন্ধ করে দিচ্ছে। এটি সরকারি অনুদান প্রাপ্তিতে ব্যর্থ হওয়ার পরে শঙ্কিত হয়ে পড়ে এবং ২০১৬-১৯ সালে কেন্দ্রটি বাতিল ও পরে ভেঙে ফেলা হয়।
সি স্টেশন
২০০৭ সালের গোড়ার দিকে, এনপাওয়ার বি স্টেশনকে একটি ১,৬০০ মেগাওয়াট ক্ষমতার 'পরিষ্কার' কয়লাভিত্তিক বিদ্যুৎ কেন্দ্র দ্বারা স্থাপনের পরিকল্পনা করে। স্টেশনটি নির্মাণে ব্যয় ধরা হয় £১ বিলিয়ন এবং ২০১৪ সালের মধ্যে এটি চালু হওয়ার আশা করা হয়। পরিকল্পনাগুলি লন্ডন কর্তৃপক্ষের বন্দর কর্তৃক সমর্থিত ছিল। আরডব্লিউই ব্লিথে একটি পরিষ্কার কয়লা বিদ্যুৎ কেন্দ্র তৈরির পরিকল্পনাও করে, তবে উভয় সংস্থাই প্রকল্প দুটি স্থগিত করে দিয়েছে।
আলফ্রেড ডিপার
আলফ্রেড আর্নেস্ট ডিপার (Alfred Dipper; জন্ম: ৯ নভেম্বর, ১৮৮৫ - মৃত্যু: ৭ নভেম্বর, ১৯৪৫) গ্লুচেস্টারশায়ারের আপের্লি এলাকায় জন্মগ্রহণকারী ইংরেজ আন্তর্জাতিক ক্রিকেটার ও আম্পায়ার ছিলেন। ইংল্যান্ড ক্রিকেট দলের অন্যতম সদস্য ছিলেন।
ঘরোয়া প্রথম-শ্রেণীর ইংরেজ কাউন্টি ক্রিকেটে গ্লুচেস্টারশায়ারের প্রতিনিধিত্ব করেছেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে মিডিয়াম বোলিং করতেন আল্ফ ডিপার নামে পরিচিত আলফ্রেড ডিপার।
তুরস্কের জাতীয় পতাকা
তুরস্কের জাতীয় পতাকাটিতে লাল পটভূমিকায় একটি সাদা নতুন চাঁদ, এবং তার সামনে একটি তারকা প্রদর্শিত হয়েছে। পতাকাটিকে তুর্কি ভাষায় বলা হয় Ay Yıldız ("চাঁদ তারা") বা al sancak ("লাল ঝান্ডা")।
আলফ্রেড ডিপার
প্রথম-শ্রেণীর ক্রিকেট
১৯০৮ সালে গ্লুচেস্টারশায়ারের সদস্যরূপে প্রথম-শ্রেণীর ক্রিকেটে অভিষেক ঘটে আলফ্রেড ডিপারের। টনব্রিজে কেন্টের বিপক্ষে অনুষ্ঠিত ঐ খেলায় দলের একজন সদস্যের ঘাটতি ছিল। নয় নম্বরে ব্যাটিংয়ে নামেন তিনি ও দলের শীর্ষ রান সংগ্রহকারী ছিলেন। তবে, দলের নিয়মিত সদস্যের মর্যাদা লাভ করতে পারেননি। ১৯১১ সালে উদ্বোধনী ব্যাটসম্যান হিসেবে নবরূপে আবির্ভূত হন। এরপর থেকে ১৯৩২ সালে অবসর গ্রহণের পূর্ব-পর্যন্ত দলের নিয়মিত সদস্য হিসেবে খেলতে থাকেন।
তুরস্কের জাতীয় পতাকা
পতাকাটির নকশা প্রাচীন, এবং উসমানীয় সাম্রাজ্যের সময়ে ১৮৪৪ সাল হতে এটি ব্যবহৃত হয়ে আসছে। ১৯৩৬ সালের তুর্কি পতাকা আইনে পতাকার আকারের কিছু পরিবর্তন সাধিত হলেও মূল নকশা অক্ষুণ্ণ আছে।
আলফ্রেড ডিপার
প্রথম-শ্রেণীর ক্রিকেট
১৯২০-এর দশকের মাঝামাঝি সময়ে ওয়ালি হ্যামন্ডের আবির্ভাবের পূর্ব-পর্যন্ত মূলতঃ রক্ষণাত্মক ভঙ্গীমায় ব্যাটিং করতেন। তখন গ্লুচেস্টারশায়ারের ব্যাটিংয়ে নড়বড়ে থাকার ফলেই এমনটি হয়েছিল। দলে থাকাকালে পনেরোবার সহস্রাধিক রান করেছেন। এছাড়াও পাঁচবার দুই সহস্রাধিক রান তুলেন। সমগ্র খেলোয়াড়ী জীবনে ২৮,০৭৫ রান তুলেছেন। তন্মধ্যে, ৫৩টি সেঞ্চুরি ছিল তার। ফলশ্রুতিতে সর্বকালের সেরা রান সংগ্রহকারীদের তালিকায় তিনি ৭৩তম অবস্থানে রয়েছেন। ক্রিকইনফো থেকে সমূদয় পরিসংখ্যান নেয়া হয়েছে। ক্রিকেটআর্কাইভে ৮,৮৮৮ রান দেখানো হয়েছে।
১৯২৬ সালে প্লেয়ার্সের সদস্যরূপে খেলেন।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণের সুযোগ লাভ করেন আলফ্রেড ডিপার। ১৯২১ সালে লর্ডসে সফরকারী অস্ট্রেলিয়ার বিপক্ষে টেস্ট অভিষেক হয় তার। ঐ বছর ইংরেজ দলটি ওয়ারউইক আর্মস্ট্রংয়ের নেতৃত্বাধীন অস্ট্রেলিয়ার বিপক্ষে অ্যাশেজ লড়াইয়ের জন্য নিত্য-নতুন খেলোয়াড়ের অন্তর্ভূক্তি ঘটিয়েছিল। খেলায় তিনি ৪০ ও ১১ রান তুলেন। তাস্বত্ত্বেও দল থেকে বাদ পড়েন তিনি। এছাড়াও, ফিল্ডার হিসেবে নড়াচড়ায় অনীহাও এর জন্য অনেকাংশে দায়ী ছিল।